HIO GASA NGBABAFA MO KANDO ISRAEL 

So bhonqara ngon nc nu Genese 1 

Ha bosi yala, So dea ngon ne nu. Ne ha ngimo engi ma mo 
ndang te bo ka ha nu na, sona ne nge-nge-nge tutum ha bhandi fet. 
Nzoy-Sote dungo ha goka ha zu li, 

Hapata So haa nu nde, saamo ate, ne saamo hoa. So saa ling 
saamo nde, swe. Ne wene saa ling tutum nde, ze. 

Ha zebwa yala, So dea liswe ka wene saa tin nde, ngon. 

Ha zetar yala, So wesara li fet gde ha ndanga bhandi ne saa 
linga nde, nana-litong. Ne wene saa ling kota bhandi nde, nu. 

Ha zenar yala, So dea hio te, hio dote, hio bele ne hio seke- 
sekemo fet ka kpote ha zu nu. 

Ha zemorko yala, So dea hio noy ka buy ha si ngon ne hio 
koyo ka yal ha si li. 

Ha zemorko zanga ndang yala. So dea hio sari nete-nete ha zu 
nu. 

Hapata So toa: "D ade wi ne zizi te o, ba may ne o,^ So kuo 
lu de ne wi ndang, a ufo bok tuno ha lok zo wa, ne wi ke te bo ne 
tuno. Hapata So saa ling wa nde, Adam. Adam ngoy to nde, wei. 

Adam dungo gbate, a lem de soy hine hio sari na. Ka So zoka 
megi, a kio wal me de ma wi gde hapete wa. Ka Adam oa la. So 
daka gbala mbanzi wa ndang, de ne bhoko ndang gde hapete wa. 
Ne Adam saa ling wa nde, Eve. Ha bosi ngimo, So dea bhoko 
ndang, hazu osi ha o nde, wene ngoya nde, wei asi kane bhoko 
ndang sona. Ka bo tuka engi na, ki a bade bhoko ne doka ha wei. 

Ka So dea hio mo fet kari, a zoka nde, yo ne dedea pente. A 
dea mo fet ha zang yala morko zanga ndang. 

Ha zemorko zanga bwa yala. So ornate wa. A wola dede wen 
hazu yala enge ne haa nu ha hio wi nde, mbwa abhongiri yo gde ne 
nzoya hazu lukisi wene. 

Scmbo pc Adam hinc Eve Genese 2:8-9; 3:1-24 

So dea dede fo kpalmo ndang ha hio wi. Ling fo enge nde, 
Eden. So guno hio dede te hazu way dede waya ka e beyong. Ha 
binsila fo enge, te tuno ang, ne te ing dedemo ne gdangamo ang fin. 
So gona mbonga nde, ka mbwa ayong wayate ndong na. Swe ka 
mbwa beyong yo, mbwa befe. 

Satan, gdanga so, dungo fin ha ngimo engi^ ne wene ngoya pi 
gdangamo ha hxmo wi. A ngoya yangili mo ka So bhongara. A 
ngoya fin yangili dea soy pe wi hine So, Cnge nl torn pea kpoo ne 
kpoo. Ma swe ndang, a tea ne te gok ha pe wi, ne wene toa ha 
bhoko: "Yo ne kpasawen nde, So toa nde, ene lema yong bio 
wayate ndong ha fo fet nde?" Bhoko toa ha gok: "Bo tuka me toa 
na, lema yong hio wayate ha fo fet, sona ne ma te ka dung ha 
binsila fo, o lem yong yo na. So toa ha o nde, ka o yonga yo, o 
befe." Gok kiforo wen ha bhoko: "Ene lem fe na, ma. So ingo nde, 
ka ene yonga yo, gbali ene begbo long, ene bedung tuka So, ne ene 
being dedemo ne gdangamo." Bhoko zoka nde, wayate enge dea 
pente me yong, megi a kuo ma yong, ne a haa ma ha wei pea, ne 
wei yonga fin, Gbali Adam ne Eve gboa long ne mbwa zoka nde, 
mbwa ne songere, hazu la bo ha te mbwa na. Foy baa mbwa ne 
mbwa nea ne ki hio wa te yol ha guntini mbwa. Ka mbolo dea, 
mbwa zea gel So ha yala ha zang fo, ne mbwa yuo wene wusi te ha 
soko mo, Songsi mbwa yu wene na, ma, ka mbwa dea gdangamo 
kari, mbwa angara yuo wene wusi te ha gdong te. Wankpo saa 
mbwa ne wene ana mbwa: "Adam, me ha ndo nde?" Adam koa: 
"Mi yuo mo hazu mi ne songere," Wankpo ana wene fin: "Me 
yonga ne wayate ka mi gona mbonga nde, me ayong na, nde?" 
Adam toa ha wene: "Yo ne bhoko ka me gdea hapete mi ha ha 
wayate ke ha mi yong." Ne bhoko toa: "Yo nl gok ka sebhala mi, 
ne mi yonga yo," 

Wankpo toa ha gok: "Hazu me dea megi, mi foma me ha 
soko hio sari fet ha nu. Mi begde sena ha soko me hine bhoko, ha 
soko bezang pe me hine bezang pe bhoko. Wene bembotiki zu me 
gba, ne me beyong wene ha tindi." 8nge nl bosi gonanu pe So hazu 
tea pe Jesus. 

Wankpo So toa ha Eve nde, ha ngimo ka wene bebhe bem, a 
bekpa yimte nedoka, Wankpo toa ha Adam: "Hazu me zea wen pe 
ko pe me, me beki yongamo ne mogbeng ha li me tee kane ngimo 
ka me bekifiri ha gbutunu, hazu me ne gbutunu." 

Wankpo yino Adam ne Eve ha zang fo Eden gbosisi hazu 
kpandele pe mbwa. Hapata So saa ma telenge ne gbapa we ha ko, 
ne a gdea wene ha nu fo enge hazu pern yo. 

